Αδελαΐδα της Νορμανδίας

Η Αδελαΐδα της Νορμανδίας (1026 – 1090) ήταν κόρη του Ροβέρτου Α΄ της Νορμανδίας και αδελφή του Γουλιέλμου του κατακτητή, πιθανώς από διαφορετική μητέρα. Όταν ο Γουλιέλμος ο κατακτητής έγινε βασιλιάς της Αγγλίας, ως αδελφή του πήρε τον τίτλο της πριγκίπισσας και της κόμισσας του Ωμάλ.
Ο πρώτος γάμος της Αδελαΐδας με τον Ενγκούεραντ Β΄, κόμη του Ποντιέ έδωσε στον Γουλιέλμο τον Κατακτητή έναν ισχυρό σύμμαχο στην Άνω Νορμανδία. Το "Συμβούλιο της Ρεμς" (1049) ακύρωσε τον γάμο του Γουλιέλμου του Κατακτητή με την Ματθίλδη της Φλάνδρας, την ίδια τύχη είχαν ο Ευστάθιος Β΄ της Βουλώνης και ο Ενγκούεραντ Β΄ του Ποντιέ που είχε παντρευτεί ήδη την Αδελαΐδα. Ο πρώτος γάμος της Αδελαΐδας ακυρώθηκε και τακτοποιήθηκε για την ίδια δεύτερος γάμος με τον Λαμπέρ Β΄ του Λανς, μικρότερο γιο του Ευστάθιο Α΄ της Βουλώνης, δημιουργήθηκε έτσι νέα συμμαχία ανάμεσα στην Νορμανδία και την Βουλώνη. 

Ο Λαμπέρ Β΄ του Ποντιέ έπεσε σε μάχη κοντά στην Λιλ (1054), βοηθούσε τον Βαλδουίνο Ε΄ της Φλάνδρας εναντίον του αυτοκράτορα Ερρίκου Γ΄. Μετά την χηρεία της η Αδελαΐδα αποσύρθηκε στα κτήματα της στο Ωμάλ που είχε πάρει σαν προίκα με τον πρώτο της σύζυγο Ενγκούεραντ Β΄ του Ποντιέ, ασχολήθηκε έντονα με την θρησκεία και έδωσε πολλά δώρα στην εκκλησία. Η Αδελαΐδα της Νορμανδίας κλήθηκε να παντρευτεί σε τρίτο γάμο με έναν πολύ μικρότερο άντρα σε ηλικία τον Όντο της Καμπανίας. Ο Όντο φαίνεται αρκετά υποτιμημένος σε σχέση με τους προηγούμενους συζύγους, εμφανίζεται μονάχα σε ένα διάταγμα του Γουλιέλμου του Κατακτητή και δεν δέχτηκε γη στην Αγγλία, η σύζυγος του κυβερνούσε μόνο χάρη στα δικά της δικαιώματα. Ο Γουλιέλμος ο Κατακτητής έδωσε στην αδελφή του τον ναό της Αγίας Τριάδας στην Καέν, την πόλη Λα Χομ στην Κοταντέν και μια υπόσχεση για την κομητεία του Ωμάλ σαν ισόβιο ενοίκιο. Στο Domesday Book καταγράφεται σαν "κόμισσα της Αλβαρανίας", είχε μια μεγάλη σειρά από εκτάσεις στο Σάφοκ με το Έσσεξ. Μετά τον θάνατο του τρίτου συζύγου της Όντο πήρε δώρο την ηγεμονία του Χόλντερνες που μεταβιβάστηκε μετά τον θάνατο της (πριν το 1090) στον γιο τους Στέφανο.

Οικογένεια

Με τον πρώτο σύζυγο της Ενγκούεραντ Β΄, κόμη του Ποντιέ (πέθανε το 1053) απέκτησε :

Αδελαΐδα, ζούσε το 1096.

Με τον δεύτερο σύζυγο της Λαμπέρ Β΄ του Λανς (πέθανε το 1054) απέκτησε :

Ιουδήθ του Λενς 

Με τον τρίτο σύζυγο της Όντο της Καμπανίας (πέθανε μετά το 1096) απέκτησε :

Στέφανος του Ωμάλ

Παραπομπές

Πηγές

Ann Williams, The English and the Norman Conquest (The Boydell Press, Woodbridge, UK, 1995)
Detlev Schwennicke, Europaische Stammtafeln: Stammtafeln zur Geschichte der Europaischen Staaten, Neue Folge, Band II (Verlag von J. A. Stargardt, Marburg, Germany, 1984)
George Andrews Moriarty, The Plantagenet Ancestry of King Edward III and Queen Philippa (Mormon Pioneer Genealogy Society, Salt Lake City, UT, 1985)
George Edward Cokayne, The Complete Peerage of England Scotland Ireland Great Britain and the United Kingdom, Extant Extinct or Dormant, ed. Vicary Gibbs, Vol. I (The St. Catherine Press, Ltd., London, 1910)
Kathleen Thompson, 'Being the Ducal Sister: The Role of Adelaide of Aumale', Normandy and its Neighbours 900–1250; Essays for David Bates, ed. David Crouch, Kathleen Thompson (Brepols Publishers, Belgium, 2011)
N. J. Higham, The Kingdom of Northumbria, AD 350 – 1100 (Alan Sutton Publishing, Ltd. , 1993)

Γαλλική τάξη ευγενών
Γαλλίδες κόμισσες